Árni Ólafsson , skipulagsráðgjafi , sat fundinn . Bergþóra Aradóttir , 1. varamaður tók sæti aðalmanna í málum nr. 1 og 4 á fundinum . 1. 1301007 - Umsókn um lóðarstækkun og framkvæmdaleyfi fyrir rampÁður á dagskrá 22. fundar skipulagsnefndar þann 14. janúar 2013 . Sandra Einarsdóttir vék af fundi undir þessum lið . Bergþóra tók sæti hennar . Jón Hrói ritaði fundarbókun . Sveitarstjóri fór yfir niðurstöður fundar með umsækjanda þann 5. febrúar 2013 . Farið var yfir upplýsingar um uppbyggingaráætlanir Kjarnafæðis sem koma fram í bréfi Þrastar Sigurðssonar frá 6. febrúar 2013 . Í bréfinu kemur fram að umsækjanda þykir óheppilegt að breyta legu og staðsetningu vöruramps , sbr. bókun nefndarinnar frá 21. fundi , bæði vegna aðkomu flutningabíla og vegna möguleika á uppbyggingu í framtíðinni . Skipulagsnefnd mælist til að drögum að deiliskipulagi sem eru í vinnslu verði breytt og tillit tekið til óska Kjarnafæðis um stækkun lóðar . Leyfi til framkvæmda verði þó ekki veitt fyrr en samþykkt deiliskipulag liggur fyrir . 2. 1209003 - Breyting á Aðalskipulagi Svalbarðsstrandarhrepps 2008 - 2020 vegna KotabyggðarÍ bréfi dagsettu 1. febrúar 2013 tilkynnir Birna Björk Árnadóttir um ákvörðun Skipulagsstofnunar um að hafna ósk Svalbarðsstrandarhrepps um að farið verði með breytingu á Aðalskipulagi Svalbarðsstrandarhrepps 2008 - 2020 varðandi Kotabyggð sem óverulega breytingu á aðalskipulagi . Skipulagsnefnd felur skipulagsráðgjafa að uppfæra breytingar á aðalskipulagi í samræmi við ábendingar frá Skipulagsstofnun . Aðalskipulagsbreyting og nýtt deiliskipulag svæðisins skulu unnar og kynntar samhliða . 3. 1107010 - Þróunaráætlun KotabyggðarÁður á dagskrá 22. fundar skipulagsnefndar þann 14. janúar 2013 . Lögð fram uppfærð skipulagsgögn til umræðu . Lagt var fram minnisblað með 4 tillögum varðandi eignarhald sameiginlegra svæða skipulagssvæðisins . Skipulagsnefnd leggur til að tillaga nr. 1 sem felur í sér óskipta sameign lóðareigenda verði færð inn í skipulagsgögn : ” Sameiginleg svæði utan skilgreindra lóðarmarka , s.s. svæði fyrir almenna útivist , vegarstæði , svæði fyrir sameiginlega rotþró o.þ.h. , skulu vera sameign eigenda lóða . Eigendur lóða skulu hafa með sér félag um fyrirsvar og rekstur sameiginlegra svæða . Um stofnun félagsins , samþykktir og önnur atriði fer eftir gildandi lögum á hverjum tíma . Kveðið skal á um eignarhlut hvers lóðareiganda í sameiginlegum svæðum og skyldu til félagsaðildar í sölusamningi eða sambærilegu skjali sem þinglýst er á viðkomandi lóð “ Gerð var grein fyrir fundi með fulltrúa landeiganda þar sem fram kom að tillaga nr. 3 hugnaðist honum best . Skipulagsnefnd telur þá leið fela í sér of mikið frávik frá stefnu sveitarstjórnar fram að þessu . Í ljósi þeirrar stöðu sem uppi er varðandi breytingu á aðalskipulagi sbr. lið 2 í fundargerð er ljóst að athugasemdir Skipulagsstofnunar munu hafa áhrif á gerð deiliskipulagsins og getur skipulagsnefnd þar af leiðandi ekki afgreitt málið að svo stöddu . 4. 1212021 - Erindi varðandi Aðalskipulag Svalbarðsstrandarhrepps 2008 - 2020 Lagt fram bréf dagsett 4. febrúar 2013 frá Sunnu Axelsdóttur , lögfræðingi Jónasar Jónassonar , Jónasar Halldórssonar og Sveitahótelsins ehf. um starfsemi alifuglabús í Sveinbjarnargerði . Með bréfinu fylgir svar Skipulagsstofnunar við fyrirspurn Umhverfis - og auðlindaráðuneytis um afstöðu stofnunarinnar til þess hvort starfsemin samræmist Aðalskipulagi Svalbarðsstrandarhrepps 2008 - 2020 . Anna Fr. Blöndal vék af fundi undir þessum lið . Bergþóra tók sæti hennar . Í bréfinu er þess krafist að framkvæmdaaðilum alifuglabúsins í Sveinbjarnargerði verði gerð grein fyrir niðurstöðu Skipulagsstofnunar . Þess er einnig krafist að starfsemi alifuglabúsins verði stöðvuð á grundvelli 34. gr. reglugerðar nr. 785 / 1999 , sbr. 26. gr. laga um hollustuhætti og mengunarvarnir nr. 7 / 1998 sbr. 73. gr. reglugerðar um hollustuhætti nr. 941 / 2002 . Að lokum er þess krafist að sveitarfélagið hlutist til um gerð deiliskipulags fyrir Sveinbjarnargerði . Niðurstaða Skipulagsstofnunar hefur þegar verið kynnt eigendum Bjarnargerðis ehf. og Græneggs ehf . Skipulagsnefnd vill fara vel yfir málið að öðru leiti áður en afstaða er tekin , m.a. þau gögn sem bárust skömmu fyrir fund . Sveitarstóra falið að afla gagna frá Umhverfisráðuneyti . Afgreiðslu annarra liða er því frestað . Fleira ekki gert . Fundi slitið kl. 21:00 .